钦定古今图书集成/明伦汇编/官常典/第128卷 > 《侍御史充荆南行军司马朝请大夫勋上柱国颜允臧墓铭》前人
## 钦定古今图书集成/明伦汇编/官常典/第128卷 > 《侍御史充荆南行军司马朝请大夫勋上柱国颜允臧墓铭》前人

铭曰：“嗟嗟予季，特禀纯粹，曰孝与仁，因心则至。友由
悌睦，礼用和贵。蛇蛇美言，岳岳高义。行绝枝叶，心无
陂诐。经德秉彝，拔萃出类，环卫，入仕牵丝。作尉汎众，
与人检庄。莅事一作象雷。六为天吏，豪右慑威，宪台
增气，群公虚右，天子思媚。守挹让郎，得仁奚怼。司形
棘寺，理法明贲。储闱载升，亚尹斯位。七德繄理，万人”
攸蔇。黄发未登，青云方致。云如不淑，奄忽云讳。国丧
威宝，家摧胫臂。以此思哀，我生奚寄？反葬何所？先陇
之次。灞水东流，终峰北挚。勒铭金石，盛烈无坠。